Ángel Ballarín Cornel

Ángel Ballarín Cornel (Benás, Ribagorza, 12 d'octubre de 1889 - Burdeus, Franza, 3 d'agosto de 1981)Ángel Ballarín Cornel . Articllo a la Gran Enciclopedia Aragonesa. Maestro y escritor, va estar un d'els primers estudiosos d'el benasqués y autor d'el primer Diccionario d'el benasqués y la primera Gramatica d'ista variedat.

 Biografía 
Va naixer a Benás el día d'el Pilar de 1889, a casa Güerri. Va estudiar a la Escuela Normal de Uesca dan tan buenas calificacions que le van donar la pllaza de maestro directament a Calatayú an que no va estar guaire temps perque va querir presentar-se a oposicions ta la Administración Local y va acabar de secretari a Benás an que tamé feba de maestro.

Se va casar dan Felisa Ferraz, filla d'el catedratico Vicente Ferraz y Turmo, de casa Faure.FERRAZ CASTÁN, Vicente, Vocabulario del dialecto que se habla en la Alta Ribagorza (1934) (Facsímil). Aladrada ediciones. Zaragoza, 2013. ISBN 978-84-940886-6-7 Va estar cunyau de Vicente Ferraz y Castán.

Ta l'an 1938 se va exiliar a Burdeus y allí va estar a diferents puestos: de descargador de muelles an que va tinre un percance gordo que el va tinre postrau a'l llit un an entero; a un instituto anque va entrar grasias a l'apoyo dels suyos profesors de la Escuela Normal y del profesor Georges Beros. D'allí el van despedir per "rojo" y perque no yeba un buen modelo ta la mainada anque el va achudar el Director Monsieur Courtiade, el rectorau de l'Academia de Burdeus, el Consulau de España y el Solar español.

Allí a Burdeus va amostrar sin cobrar res, a llichir a la mainada y a grans d'una asociación de refuchiats espanyols. A la ocupación alemana va treballar a la Base Submarina pero iste yeba un treball forzau perque els alemans consideraban a'ls refuchiats coma si fuesen rehens. Tamé va treballar d'encargau a la Camara de Comercio de Burdeus y va tinre un treball de responsabilidat a un laboratorio de farmacia hasta que se va chubilar a'ls 70 ans.

Ye alavegada cuan puede dedicar-se a'ls temas de la lluenga anque él no yera pas llingüista pero sí teniba una gran amistat dan Manuel Alvar. Entre iste, su fillo y els chermans el van animar ta fer el Diccionari, la Gramatica y els altros llibres d'antropolochía: El Valle de Benasque y Civilización Pirenaica. Tamé va tinre amistat dan Ramón J. Sender y Miguel de Unamuno.
Se va morir a Burdeus en 1981.

 Obra 
 El Valle de Benasque. Zaragoza, 1968.
 Vocabulario de Benasque. Institución Fernando el Católico, Zaragoza, 1971, con una segunda edición ixamplada de 1978.
 El habla de Benasque. Revista de Dialectología y Tradiciones Populares, XXX, pp. 99–216, Madrid, 1974.
 Elementos de gramática benasquesa. Zaragoza, 1976.

 Referencias 

Categoría:Casa Güerri de Benás
Categoría:Exiliaus aragoneses en Francia
Categoría:Filologos d'Aragón
Categoría:Muertos en Bordeus
Categoría:Naixius de Benás
Categoría:1889 (naixencias)
Categoría:1981 (muertes)